b'\n_START_ARTICLE_\nKada\xc5\xa1man-Enlil I.\n_START_SECTION_\nGradnje\n_START_PARAGRAPH_\nRazlikovanje napisov   Kada\xc5\xa1man-Enlila I. in  Kada\xc5\xa1man-Enlila II., ki je vladal pribli\xc5\xbeno sto let kasneje, povzro\xc4\x8da velike te\xc5\xbeave. Zgodovinarji niso enotnega mnenja, katere napise na zgradbah v Isinu in Larsi in opekah s \xc5\xa1estnajst vrstic dolgim napisom o obnovi templja Ebabbar za \xc5\xa0ama\xc5\xa1a je treba pripisati Kada\xc5\xa1man-Enlilu I. Napise iz Nipurja, vklju\xc4\x8dno z \xc5\xbeigosanimi zidaki iz stopni\xc5\xa1\xc4\x8da  vzhodnega zigurata in drugod, ki opisujejo delo na Ekurju, Enlilovi \xc2\xbbGorski hi\xc5\xa1i\xc2\xab, \xc5\xa1tiri popisane fragmente kamnitih plo\xc5\xa1\xc4\x8d iz rde\xc4\x8dega \xc5\xbeilastega alabastra,  petvrsti\xc4\x8dni napis na fragmentu votivne kameje iz ahata, kamnit graviran te\xc4\x8daj vrat itd. se delno lahko pripi\xc5\xa1ejo enemu ali drugemu kralju.\n_START_SECTION_\nDol\xc5\xbeina vladanja\n_START_PARAGRAPH_\nGospodarska tablica,  datirana v \xc2\xbb15. leto (vladanja) Kada\xc5\xa1man-Enlila, mesec Ta\xc5\xa1r\xc4\xabtu, 18. dan\xc2\xab,  se zaradi bolj arhai\xc4\x8dnega jezika in mnenja, da Kada\xc5\xa1man-Enlil II. ni vladal ve\xc4\x8d kot devet let, pripisuje Kada\xc5\xa1man-Enlilu I. in ne njegovemu nasledniku.  Na neki drugi tablici sta omenjeni prvo leto Burnaburia\xc5\xa1evega vladanja  in 15. leto vladanje njegovega predhodnika, za katerega se domneva, da je bil Kada\xc5\xa1man-Enlil I._NEWLINE_Nasledil ga je sin Burnaburia\xc5\xa1 II., kar potrjuje napis na nepravilno oblikovanem bloku lapisa lazuli, odkritega v Nipurju. Tudi on je egip\xc4\x8danskemu faraonu napisal ve\xc4\x8d pisem (EA 6 \xe2\x80\x93 EA 11), ki spadajo v fundus Amarnskih pisem.'